  Майя Бывальцева Вуись шутэтскон нуналъёсы, 18-тӥ но 19-тӥ гудырикошконэ, Удмуртиын куазьь сӥзьыл кадь салкым луоз. Со сярысь «ВКонтакте» вотэсбамаз ивортӥз улосвыл Гидрометцентрлэн пресс-секретарез Алла Шумихина. Температура шутэтскон нуналъёслы лэзькоз но уйёсы +5…+10 градус гинэ луоз, нуназе кӧснуналэ +12…+17 градуслэсь, арнянуналэ +20 градуслэсь вылӥе уз ӝутскы Алла Шумихина, Удмуртиысь Гидрометцентрлэн пресс-секретарезСолэн кылъёсызъя, кезьыт фронт туннэ нуналлэн кыкетӥ ӝыныяз но вуись уйин ортчоз, соин валче быдэсаз сямен  элькунын дырын-дырын зорылоз. Удмуртарняе но кӧснуналэ нуназе куд-ог интыосын дырын-дырын зорыны быгатоз, тӧло возиськоз, ӝоглыкез секундскын 8-13 метрозь вуылоз. Арнянуналэ, 19-тӥ гудырикошконэ, тӧл лябомоз, зорыны кулэ ӧвӧл. Вуоно арняе температура пумен ӝутскоз шуыса возьмало.  Тегъёс: Гидрометцентр Удмуртия куазь  